Sõduri halli igapäeva mahtus ka "midagi hingele". Kord viidi poisid Slavjanski linna kinno,  teinekord Kramatorski varie­teesse. Kõikide meeli köitis seal napis rõivastuses, toreda figuuriga «Fräulein Nummer», kes iga etteaste eel nõtkel sammul ja armsa naeratusega lava eest läbi tippis. Aplodeeriti pööraselt. Ja veel mitu päeva pärast seda jätkus sõduritel suitsutundide ajal juttu nähtu üle, see aitas unustada lõhkiparkunud huuli ja taluda kirutud vihma all roomamist.